**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL ŠILUTĖS RAJONO SAVIVALDYBĖS TURTO PERDAVIMO PAGAL**

**PANAUDOS SUTARTĮ VIEŠAJAI ĮSTAIGAI RESPUBLIKINEI KAUNO LIGONINEI**

2019 m. spalio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir 4 dalimi, Šilutės rajono savivaldybės tarybos 2019 m. rugsėjo 26 d. sprendimu Nr. T1-142 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ bei atsižvelgdama į Lietuvos Respublikos sveikatos apsaugos ministerijos 2019-10-15 raštą Nr. (6.50-13)10-6252 ir viešosios įstaigos Respublikinės Kauno ligoninės 2019-10-21 raštą Nr. S-2384(1.12), Šilutės rajono savivaldybės taryba n u s p r e n d ž i a:

1. Perduoti viešajai įstaigai Respublikinei Kauno ligoninei, juridinio asmens kodas 135042056, pagal panaudos sutartį dešimties metų laikotarpiui įstaigos įstatuose numatytai veiklai vykdyti Savivaldybei nuosavybės teise priklausantį otoakustinę emisiją registruojantį medicinos prietaisą naujagimių klausos patikrai, kurio įsigijimo vertė – 4 392,09 Eur.

2. Pripažinti netekusia galios Savivaldybės tarybos 2017 m. liepos 27 d. sprendimo Nr. T1-775 „Dėl sutikimo perimti valstybės turtą“ priedo Ilgalaikio materialiojo turto, perduoto VšĮ Šilutės ligoninei, sąrašo lentelės 4 eilutę.

3. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti Savivaldybės vardu turto panaudos sutartį bei perdavimo ir priėmimo aktą.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Virgilijus Pozingis2019-10- |   Dalia Rudienė 2019-10-22 |  |  |  |
| Arvydas Bielskis2019-10-22 | Stanislova Dilertienė2019-10-21 | Zita Tautvydienė2019-10-21 | Vita Stulgienė2019-10-21 |  |
| Rengė Daiva Thumat, (8 441) 79 210, el. p. daiva.thumat@silute.lt2019-10-21 |

 **ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL ŠILUTĖS RAJONO SAVIVALDYBĖS TURTO PERDAVIMO PAGAL**

**PANAUDOS SUTARTĮ VIEŠAJAI ĮSTAIGAI RESPUBLIKINEI KAUNO LIGONINEI“**

2019 m. spalio 21 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti viešajai įstaigai Respublikinei Kauno ligoninei, juridinio asmens kodas 135042056, pagal panaudos sutartį dešimties metų laikotarpiui įstaigos įstatuose numatytai veiklai vykdyti Savivaldybei nuosavybės teise priklausantį otoakustinę emisiją registruojantį medicinos prietaisą naujagimių klausos patikrai, kurio įsigijimo vertė – 4 392,09 Eur.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 1 dalies 2 punktu, savivaldybių turtas gali būti perduodamas panaudos pagrindais laikinai neatlygintinai valdyti ir naudotis savivaldybės tarybos nustatyta tvarka viešosioms įstaigoms, kurios pagal Lietuvos Respublikos viešojo sektoriaus atskaitomybės įstatymą laikomos viešojo sektoriaus subjektais.* *Vadovaujantis savivaldybės tarybos 2017 m. liepos 27 d. sprendimu Nr. T1-775 „Dėl sutikimo perimti valstybės turtą“ viešajai įstaigai Šilutės ligoninei buvo perduota panaudos pagrindais medicininė įranga, kurią Šilutės rajono savivaldybės nuosavybėn perdavė Lietuvos Respublikos sveikatos apsaugos ministerija. VšĮ Šilutės ligoninė 2019-07-24 raštu Nr. (1.1.18) S-471 prašo perimti otoakustinę emisiją registruojantį medicinos prietaisą naujagimių klausos patikrai, kadangi šiuo metu VšĮ Šilutės ligoninėje nebeteikiamos stacionarinės akušerijos ir nėštumo patologijos paslaugos. Dėl akušerijos ginekologijos skyriaus veiklos nutraukimo medicinos prietaisas nebenaudojamas, jo eksploatacija nėra tikslinga.**Lietuvos Respublikos sveikatos apsaugos ministerija 2019-10-15 raštu Nr. (6.50-13)10-6252 informavo Šilutės rajono savivaldybės administraciją, kad prietaisas šiuo metu yra reikalingas viešosios įstaigos Respublikinės Kauno ligoninės Akušerijos ir ginekologijos klinikai „Krikščioniškieji gimdymo namai“. Viešoji įstaiga Respublikinė Kauno ligoninė 2019-10-21 raštu Nr. S-2384(1.12) pateikė prašymą perduoti prietaisą reikalingą naujagimių klausos ir regos patikrai. VšĮ Respublikinės Kauno ligoninės savininkė yra Lietuvos Respublikos valstybė, įstaigos savininko teise įgyvendina Sveikatos apsaugos ministerija. Pagal Lietuvos Respublikos viešojo sektoriaus atskaitomybės įstatymą VšĮ Respublikinė Kauno ligoninė laikoma viešojo sektoriaus subjektu. Įstaigos pagrindiniai veiklos tikslai ir rūšys: vadovaujantis šiuolaikiniais kokybės vadybos standartais organizuoti ir teikti kokybiškas ir kvalifikuotas sveikatos priežiūros paslaugas Lietuvos gyventojams ir kitiems asmenims teisės aktų nustatyta tvarka bei gerinti Lietuvos gyventojų ir kitų asmenų sveikatą, sumažinti gyventojų sergamumą ir mirtingumą, kokybiškai teikti medicinos paslauga integruojant sukauptą šiuolaikinį mokslo, studijų ir klinikinės praktikos potencialą.* |
| ***3. Kokių pozityvių rezultatų laukiama.*** |
| *Viešajai įstaigai Respublikinei Kauno ligoninei bus perduotas medicininis prietaisas reikalingas įstatuose numatytai veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Pripažįstama netekusia galios Savivaldybės tarybos 2017 m. liepos 27 d. sprendimo Nr. T1-775 „Dėl sutikimo perimti valstybės turtą“ priedo Ilgalaikio materialiojo turto, perduoto VšĮ Šilutės ligoninei, sąrašo lentelės 4 eilutė; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *VšĮ Šilutės ligoninės 2019-07-24 raštas Nr. (1.1.18) S-471.* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Viešajai įstaigai Respublikinei Kauno ligoninei; Savivaldybės tarybos 2017 m. liepos 27 d. sprendimo Nr. T1-775 „Dėl sutikimo perimti valstybės turtą“.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga:* [*priedas Nr. 1*](TUR05priedas1.pdf)*;* [*priedas Nr. 2*](TUR05priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*